دوو مناڵەگە وە مردگی لەشان لاشەی داڵگیان لەناو ماڵەگە پەیا کریا، وەگورەی قسەی دەسەڵاتەیل لە باشوور خوەرهەڵات لەندەن پایتەخت بەریتانیا.
رووژنامەی دەیلی مەیل بەریتانی وت: داڵگەگە وەناو دینا جانگەر لە تەمەن ٤٧ ساڵە بویە.
پولیس تەقەلا دەێد بڕەسێدە کەسەیلیگ دەسیان لەناو ئەو تاوان دڵتەزنە بوود.
بڕیگ لە هاوسایل خیزانەگە وتن: تویش سەرسامی گەورەیگ هاتن، هەناێ وە کوشیان داڵگ و دوو مناڵەگە ئاگادار بوین.
وەگورەی راپۆرتیگ وەلایەن رووژنامەی سەن وت: ئیرنگە مەزەنە کریەێد ئەو داڵگە ک وەڕیەوبەرە لە کۆمپانیایگ عەقاری بویە، دوو کوڕەگەی تاسانیە یا وە سێدارە کوشتیەسەیان.
هویچ چەکیگ لە شوین رویداوەگە پەیا نەکریا، و چەوەڕی کریاگە پزشک دادوەری دەسمیەتی لە دیاریکردن هویردیگ لە هوکارەیل مردنیان بەێد.
یەکیگ لە هاوسایل وت: فرە قسە وەرد ژنەگە نەکردگە، وەلی زوانی زڕ بویە، و دوو کوڕەگە هەمیشە پرچ و پاک بوینە، و دیارە داڵگەگە خاس ئیوەتیان کەێد.
هاوساگە وتیش: لە وەرز تاوسان دوو کوڕەگە لە وەردەم ماڵەگە بازی کردیان، و کەسیگ نیەزانێد ئەڕا ئی رویداوە بویە.
هاوسایگتر وت: ژنەگە وەرجە ٥ ساڵ هاتیەسە ئی گەڕەکە، و فرە تیکڵای مەردمەگە نەویە.
